CELEX: 62020CN0179
Language: fi
Date: 2020-04-07 00:00:00
Title: Asia C-179/20: Ennakkoratkaisupyyntö, jonka Curtea de Apel București (Romania) on esittänyt 7.4.2020 – Fondul Proprietatea SA v. Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA ja Compania Națională de Transport al Energiei Electrice ”Transelectrica” SA

7.9.2020   
            
            
               FI
            
            
               Euroopan unionin virallinen lehti
            
            
               C 297/21
            
         
      Ennakkoratkaisupyyntö, jonka Curtea de Apel București (Romania) on esittänyt 7.4.2020 – Fondul Proprietatea SA v. Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA ja Compania Națională de Transport al Energiei Electrice ”Transelectrica” SA
      (Asia C-179/20)
      (2020/C 297/28)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel București
      
         Pääasian asianosaiset
      
      
         Kantaja: Fondul Proprietatea SA
      
         Vastaajat: Guvernul României, SC Complexul Energetic Hunedoara SA, selvitystilassa, SC Complexul Energetic Oltenia SA ja Compania Națională de Transport al Energiei Electrice ”Transelectrica” SA
      
         Muu osapuoli: Ministerul Economiei, Energiei și Mediului de Afaceri
      
         Ennakkoratkaisukysymykset
      
      
                  a)
               
               
                  Onko se, että Romanian valtio antaa säännöstön, jossa kahdelle yhtiölle, joiden pääomasta valtio omistaa enemmistöosuuden,
                  
                              a.1.
                           
                           
                              annetaan ensisijainen pääsy ajojärjestykseen ja siirtoverkonhaltija velvoitetaan hankkimaan tekniset järjestelmäpalvelut näiltä yhtiöiltä ja
                           
                        
                              a.2.
                           
                           
                              annetaan näiden kahden yhtiön tuottamalle sähkölle taattu pääsy sähköverkkoihin, millä varmistetaan näiden yhtiöiden jatkuva toiminta,
                              SEUT 107 artiklassa tarkoitettua valtiontukea eli onko se valtion rahoittama tai valtionvaroista rahoitettu toimenpide, onko se valikoivaa ja voiko se vaikuttaa jäsenvaltioiden väliseen kauppaan? Jos tähän vastataan myöntävästi, oliko tästä valtiontuesta tehtävä SEUT 108 artiklan 3 kohdassa tarkoitettu ilmoitus?
                           
                        
            
                  b)
               
               
                  Onko se, että Romanian valtio antaa kahdelle yhtiölle, joiden pääomasta valtio omistaa enemmistöosuuden, oikeuden taattuun pääsyyn sähköverkkoon, millä varmistetaan näiden yhtiöiden jatkuva toiminta, direktiivin 2009/72/EY (1) 15 artiklan 4 kohdan säännösten mukaista?
               
            
         (1)  Sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13.7.2009 annettu Euroopan parlamentin ja neuvoston direktiivi 2009/72/EY (EUVL 2009, L 211, s. 55).